open-index/open-wikipedia-markdown huggingface dataset:
Փանկ ռոք

**Փանկ ռոք** (), ռոք երաժշտության ժանր, որն ի հայտ է եկել 1970-ական թվականների սկզբին ԱՄՆ-ում, և քիչ ուշ՝ Մեծ Բրիտանիայում։ Ramones և Sex Pistols խմբերը համարվում են առաջիններից են, որոնք նվագել են Փանք ռոք ոճում։

1976 թվականին Փանկ ռոքը սկսում է զարգանալ Բրիտանիայում, ավելի սկանդալային ու քաղաքականացված ձևով, ինչի շնորհիվ այս ժանրը դառնում է ամենատարածված երևույթներից մեկը Բրիտանիայում։

Ժամանակի ընթացքում Փանք ռոքը բազում ենթաժանրերի բաժանվեց։ Դրանցից ամենաճանաչվածը դարձան թեթև և մելոդիկ փոփ-փանկը, ագռեսիվ հարդկորը և Oi!, ինչպես նաև Պոստ փանկը, որը հետագայում դարձավ առանձին  մեծ ժանր։

Հայաստանում փանկ-ռոքը լայն տարածում չունի, ճանաչված են **Ass Kissers**, **LSD**, **Incest**, **[[Pincet]]** խմբերը։

## Արտաքին հղում
* Փանք-ռոքը  Allmusic կայքում

Կատեգորիա:Ռոք երաժշտության ժանրեր
Մետանյութ

***Մետանյութերը*** (անգլերեն՝ ***Metamaterial***) այն արհեստական միջավայրերն են, որոնք ունեն այնպիսի արտասովոր և օգտակար հատկություններ, որ բնական բյուրեղները չունեն։ Այդիպիսի միջավայրերի կիրառությունն այսօր խիստ ընդարձակ է, օրինակ, կատարյալ հայելիները, անտեսանելի ծածկույթները, կատարյալ կլանիչները և այլն։ Իզոտրոպ մետանյութերի, մասնավորապես, բացասական բեկման ցուցիչով միջավայրերի տեսական հետազոտությունները սկսվել են դեռևս անցած դարի կեսերից։ Մասնավորապես Վեսելագոն ցույց տվեց, որ այդպիսի միջավայրում ալիքային վեկտորը հակառակ է ուղղված Պոյնտինգի վեկտորին։ Ի տարբերություն իզոտրոպ մետանյութերի, անիզոտրոպ մետանյութերում բացասական բեկման համար անհրաժեշտ չէ, որ վերջինների դիէլեկտրիկական և մագնիսական թափանցելիությունների թենզորների բոլոր էլեմենտները միաժամանակ բացասական լինեն։
 
Անիզոտրոպ մետամատերիալները օժտված են անհամեմատ ավելի հարուստ օպտիկական հատկություններով։ Գիտական գրականության մեջ հիմնականում հետևյալ դեպքերն են քննարկվել. երբ դիէլեկտրիկական և մագնիսական թափանցելիությունների թենզորների գլխավոր առանցքները կա´մ զուգահեռ, կա´մ ուղղահայաց են միջավայրերի բաժանման սահմանին, այսինքն, այն միջավայրերը, որոնց օպտիկական առանցքի դիրքը կամայական է, դեռևս մանրամասնորեն չեն քննարկվել։

Կատեգորիա:Նյութեր
Վակուումային ճեպընթաց

**Վակուումային ճեպընթաց** (, «վակընթաց»), գերարագընթաց գնացքների առաջարկվող, դեռ չիրագործված կամ չփորձարկված նախագիծ։ Այս փոխադրամիջոցն իրենից ներկայացնում է մագնիսային ճեպընթաց (մագլև), որը երթևեկում է ամբողջովին կամ մասնակիորեն վակուումացված խողովակի կամ թունելի միջով։ Օդի դիմադրության բացակայությունը թույլ կտա քիչ էներգիա օգտագործելով շարժվել գերձայնային արագությամբ (ըատ հաշվարկների, 6․400–8․000 կմ/ժ կամ 2 կմ/վ)։

Գաղափարի կողմնակիցները առաջարկում եմ թունելային ուղիներ ստեղծել մայրցամաքների միջև։ Տնտեսականորեն այդ թունելային ուղիներն կարող են անցնել օվկիանոսների տակով․ այդ դեպքում կարող է օգտագործվել Երկրի ձգողության ուժը՝ արագություն ավելացնելու համար։ Նախատեսված արագության դեպքում վակուումային ճեպընթացը Լոնդոնից Նյու Յորք կհասնի ոչ ավել քան կես ժամում։ Այդպիսով այն կարող է փոխարինել ինքնաթիռին՝ որպես ամենաարագ հանրային փոխադրամիջոց։ Սակայն ներկա տեխնոլոգիաներով վակուումային թունելներ կառուցելը շատ թանկարժեք կլինի։ Որպես այլընտրանքային տարբերակ առաջարկվել են վերգետնյա, կիսավակուումային խողովակաշարեր։

## Արտաքին հղում
* Մարկ Հալփեր, Նյու Յորքից Լոնդոն մեկ ժամում - գնացքով  (*New York to London in an hour - by train*), հունիսի 4, 2012 թ․ 

Կատեգորիա:Փոխադրամիջոցներ
Կատեգորիա:Վակուում
Կատեգորիա:Զարգացող տեխնոլոգիաներ
Պերճ Ֆազլյան

**Պերճ Հայկի Ֆազլյան** (դեկտեմբերի 4, 1926, Կ. Պոլիս- փետրվարի 15, 2016, Բեյրութ), դերասան, ռեժիսոր։

## Կենսագրություն
Ավարտել է Կ. Պոլսի Մխիթարյան և Կեդրոնական վարժարանները, քաղաքապետարանի թատրոնի դասընթացները, 1944 թ. մասնակցել է նույն թատրոնի ներկայացումներին։ 1965-1967 թթ. կատարելագործվել է Փարիզում։ 1951 թվականից գործել է Բեյրութում։ 1959 թվականին հիմնել է Փափազյան թատերախումբը (ղեկավարել է մինչև 1971 թ.), 1963 թ.՝ Լիբանանյան արաբական թատրոնը, 1971 թ.՝ «Ազատ բեմ» սեփական թատերախումբը։ 1976 թ. հաստատվել է Մոնրեալում, կազմակերպել «Հայ բեմ» թատերախումբը, հանդես եկել Կանադայի և ԱՄՆ-ի քաղաքներում, նաև Լոնդոնում։

Բեմադրություններից են՝ Պանյոլի «Տոպազ», Լևոն Շանթի «Հին աստվածներ», Պարոնյանի «Պաղտասար աղբար», Գոլդոնիի «Երկու տիրոջ ծառան», Շեքսպիրի «Ամառային գիշերվա երազը», Մոլիերի «Տարտյուֆ» («Խաչագողը»), Գոգոլի «Ամուսնություն» և այլն, խաղացել է բոլոր ներկայացումներում։ ՀՀ հեռուստաթատրոնում բեմադրել է «Քարիտեզճին» (ըստ Երուխանի «Ձուկին փոխարեն» պատմվածքի, 1986)։ Նկարահանվել է լիբանանյան և եգիպտական կինոյում («Մատանի վաճառողը», «Պահակի աղջիկը» և այլն)։

## Ծանոթագրություններ

Կատեգորիա:Հայ դերասաններ
Կատեգորիա:Հայ ռեժիսորներ
Կատեգորիա:1926 ծնունդներ
Կատեգորիա:Դեկտեմբերի 4 ծնունդներ
Կատեգորիա:Կոստանդնուպոլիս քաղաքում ծնվածներ
Կատեգորիա:2016 մահեր
Կատեգորիա:Փետրվարի 15 մահեր
Կատեգորիա:Բեյրութ քաղաքում մահացածներ
Թովմաս Ֆասուլաճյան

**Թովմաս Պետրոսի Ֆասուլաճյան** (), հայ դերասան, թատերական գործիչ։

## Կենսագրություն
Սովորել է Կ. Պոլսի Նոր թաղի և Գումգափուի վարժարաններում։ Հանդես է եկել Արևելյան թատրոնում, առավել աչքի ընկել Վասպուրական թատրոնում։ 1864 թվականից՝ կնոջ՝ Պայծառ Ֆասուլաճյանի հետ շրջագայել է Տրապիզոնում, Թիֆլիսում, Մոզդոկում, Ղզլարում, Աստրախանում։ 1869-1871 թվականներին թատերախումբ է ղեկավարել Նոր Նախիջևանում, 1872-1877 թվականներին՝ Վարդովյան թատրոնի դերասան և ռեժիսոր։ Դերերից են՝ *Դակոբեր* (Էժեն Սյուի «Թափառական հրեան»), *Թրիբուլե* (Վիկտոր Հյուգոյի «Արքայն զբոսնու») և այլն։ 1880-ական թվականներին մեծ համբավի է արժանացել Բրուսայում՝ հիմնականում թուրքական ներկայացումներով և Մոլիերի կատակերգությունների բեմադրություններով, խաղացել *Տարտյուֆի* («Տարտյուֆ»), *Դոն Ժուանի* («Դոն Ժուան») դերերը։ 1893 թվականից գործել է Բուլղարիայում, Ռումինիայում

Գրել է պիեսներ՝
* «Երկու քաղցածներ»
* «Սևի տեղ սպիտակ»
* «Տայի Միրիկ Անդենը»

## Տես նաև
* Աստրախանի հայկական թատրոն

## Ծանոթագրություններ

Կատեգորիա:Հայ դերասաններ
Կատեգորիա:Հայ թատերական գործիչներ
Պայծառ Ֆասուլաճյան

**Պայծառ Ֆասուլաճյան**, (*Պայծառ Երեմիայի Փափազյան*, ), դերասանուհի, Թովմաս Ֆասուլաճյանի կինը և զուգընկերը։

## Կենսագրություն
Բեմական գործունեությունը սկսել է 1861 թվականին, Վասպուրական թատրոնում։ Ամուսնու՝ Թովմաս Ֆասուլաճյանի հետ շրջագայել է Օսմանյան կայսրությունում, Կովկասում, 1872-1877 թվականներին խաղացել է Վարդովյան թատրոնում։

1880-ական թվականներին Վարդիթեր Ֆելեկյանի և Գ. Աբրահամյանի հետ՝ Թիֆլիսում, Երևանում, Բաքվում, Աստրախանում, 1890-1900-ական թվականներին Տիգրան Գալեմճյանի հետ՝ Բուլղարիայում, ։

«Միջնորդ կինը» պիեսի հեղինակն է։

## Դերեր
* Սանդուխտ՝ Թերզյանի «Սանդուխտ կույս»
* Լուկրեցիա՝ Հյուգոյի «Լուկրեցիա Բորջա»
* Ժակլին, էլիզ՝ Մոլիերի «Ակամա բժիշկ», «Ագահը»
* Շուշան, Էփեմիա՝ Գաբրիել Սունդուկյանի «Պեպո»

## Ծանոթագրություններ

Կատեգորիա:Սփյուռքահայ դերասանուհիներ‎
Գեորգի Ֆարմանյանց

**Գեորգի Կարապետի Ֆարմանյանց** (), հայ բալետի արտիստ, բալետմայստեր։ ՌԽՖՍՀ վաստակավոր արտիստ (1951)։

## Կենսագրություն
Ավարտել է Մոսկվայի պարարվեստի ուսումնարանը (1962 թվականից՝ դասատու)։ 1940-1962 թվականներին՝ Մոսկվայի Մեծ թատրոնի մենապարող, 1962-1984 թվականներին՝ ԽՍՀՄ բանակի Ա. Վ. Ալեքսանդրովի անվան, 1984-1995 թվականներին՝ Մոսկովյան ռազմական օկրուգի երգի և պարի անսամբլների բալետմայստեր։

Դերապարերից են՝ Մարդուկ-Ջարդուկը, Ծաղրածու (Չայկովսկու «Մարդուկ-Ջարդուկը», «Կարապի լիճը»), Բազիլ (Մինկուսի «Դոն Կիխոտ»), Ֆիլիպ (Ասաֆևի «Փարիզի հուրը»), Օդապարիկներ վաճառող (Օրանսկու «Երեք հաստլիկներ») ևն։ Ֆարմանյանցի պարն աչքի է ընկել հստակությամբ, սլացիկությամբ, թռիչքի անսովոր բարձրությամբ։ Նկարահանվել է «Մեծ համերգ» (1951) կինոնկարում։

## Ծանոթագրություններ

## Արտաքին հղումներ
*Ճանաչենք մերոնց. Գեորգի Ֆարմանյանց. ճախրողը

Կատեգորիա:Խորհրդային բալետի արտիստներ
Կատեգորիա:1921 ծնունդներ
Կատեգորիա:Նոյեմբերի 4 ծնունդներ
Կատեգորիա:1995 մահեր
Կատեգորիա:Հուլիսի 11 մահեր
Կատեգորիա:Հայ բալետի արտիստներ
Կատեգորիա:Հայ բալետմայստերներ
Կատեգորիա:ՌԽՖՍՀ վաստակավոր արտիստներ
Եվգենյա Ֆարմանյանց

**Եվգենյա Կարապետի Ֆարմանյանց** (), հայ բալետի արտիստ։ ՌԽՖՍՀ վաստակավոր արտիստ (1968)։ ՌԽՖՍՀ արվեստի վաստակավոր գործիչ։ Գեորգի Ֆարմանյանցի քույրը։

## Կենսագրություն
Եվգենյա Ֆարմանյանցը ծնվել է արմատներով արցախցի Կարապետ (Գերասիմ) Պողոսի Ֆարմանյանցի և Եկատերինա Վասիլևնայի ընտանիքում։ Եվգենյան աշակերտել է Եկատերինա Գերդտին, Պյոտր Գուսևին։ Ավարտել է Մոսկվայի պարարվեստի ուսումնարանը (1959 թվականից՝ դասատու, ամբիոնի վարիչ, պրոֆեսոր)։ 1938-1959 թվականներին՝ Մոսկվայի Մեծ թատրոնի մենապարուհի։ Մասնակցել է դրամատիկական թատրոններում պարային և պլաստիկ տեսարանների բեմադրմանը, այդ թվում նաև Երևանի Սունդուկյանի անվան թատրոնում Վարդան Աճեմյանի բեմադրած «Իֆիգենիան Ավլիսում» ներկայացումը (համահեղինակ՝ Նորայր Մեհրաբյան)։ Համագործակցել է Եվգենի Սիմոնովի հետ, մեքսիկական պարեր է բեմադրել նրա «Ջոն Ռիդ» ներկայացման համար։ 1958 թվականին Մեծ թատրոնի հյուրախաղերի ժամանակ առաջին անգամ այցելել է Երևան, 1967 թվականին՝ երկրորդ անգամ կրկին Մեծ թատրոնի կազմում, քսանմեկ այլ արտիստների հետ հյուրընկալվել Մարտիրոս Սարյանի տանը։

## Դերապարեր
Կոլումբինա (Գլիերի «Պղնձե հեծյալը»), Զլյուկա (Պրոկոֆևի «Մոխրոտը») և այլն։ Մենապարերով հանդես է եկել նաև Մինկուսի «Դոն Կիխոտ», Գլազունովի «Ռայմոնդա», Չայկովսկու «Քնած գեղեցկուհի», «Կարապի լիճ» բալետներում, Բորոդինի «Իշխան հզոր», Գլինիկայի «Ռուսլան և Լուդմիլա», Վերդիի «Տրավիատա» և այլ օպերաների բալետային տեսարաններում։

## Պարգևներ
* «Պատվո շքանշանով», 1951
* Ռուսաստանի վաստակավոր արտիստ, 1968
* «Աշխատանքային կարմիր դրոշ» շքանշան, 1973
* «Պարի հոգին» մրցանակ, 2001
* Ռուսաստանի արվեստի վաստակավոր գործիչ, 2004
* ՌԴ Պատվո շքանշան, 2010

## Ծանոթագրություններ

Կատեգորիա:1920 ծնունդներ
Կատեգորիա:Խորհրդային բալետի արտիստներ
Կատեգորիա:Նոր Դոնսկի գերեզմանատանը թաղվածներ
Նոլվեն Լըռուա

**Նոլվեն Լըռուա** (, ), ազգությամբ բրետոնացի ֆրանսիացի երգչուհի։

## Սկավառակագրություն
### Ալբոմներ

### Սինգլեր

***** French Download Charts and Belgium Ultratip

**–** denotes releases that did not chart.

## Արտաքին հղումներ
* Լերուայի կենսագրությունը
* Նոլվեն Լերուայի բրետոնական երգերը

## Ծանոթագրություններ

Կատեգորիա:Տաղանդների շոուների մասնակիցներ
Կատեգորիա:Ֆրանսիացի դաշնակահարներ
Կատեգորիա:Ֆրանսիացի երաժիշտներ
Կատեգորիա:Ֆրանսիացի երգիչներ
Կատեգորիա:Ֆրանսիացի երգչուհիներ
Կատեգորիա:Ֆրանսիացի նկարչուհիներ
Auswärtsspiel

**Auswärtsspiel**, գերմանական Die Toten Hosen խմբի 12-րդ ստուդիական ալբոմն է, թողարկվել է 2002 թվականի հունվարի 28-ին։ Գերմանիայի և Ավստրիայի չարթերում ալբոմը զբաղեցրել է առաջին հորիզոնականը, իսկ Շվեյցարիայում՝ երրորդ տեղը։

## Երգացանկ
# "Du lebst nur einmal (vorher)" − 2:09
# "Schlampe (nachher)" − 3:01
# "Was zählt" − 4:37
# "Auswärtsspiel" − 2:35
# "Cokane in My Brain" − 3:22 (Dillinger cover)
# "Graue Panther" − 2:52
# "Tier" − 1:14
# "Kanzler sein..." − 3:26
# "Das Mädchen aus Rottweil" − 3:18
# "Dankbar" − 2:53
# "Nur zu Besuch" − 4:29
# "Daydreaming" − 3:10
# "Steh auf, wenn du am Boden bist" − 3:51
# "Amanita phalloides" − 2:27
# "Depression Deluxe" − 3:09
# "Schwimmen" − 3:33
# "Venceremos - Wir werden siegen" − 3:26
# "Kein Alkohol (ist auch keine Lösung)!" − 3:49

### 2007 թ. վերաթողարկման բոնուսային երգեր

 "Drüber reden" – 1:42
 "Schöner warten" – 3:58
 "Im Meer" – 3:42
 "Leben im Bildausschnitt" – 3:05
 "Hirnfick (Futter für die Fische)" – 3:17
 "Das Leben ist schwer, wenn man dumm ist" – 3:39


## Սինգլներ
Ալբոմից թողարկվել է 4 սինգլ։
;Was zählt 
# *Was zählt* 
# *Hängt ihn höher* – 2:37 
# *Drüber reden* – 1:42 
# *Schöner warten* – 3:57
;Kein Alkohol (ist auch keine Lösung)! 
# *Kein Alkohol (ist auch keine Lösung)!* 
# *Wie man Kaninchen macht* 
# *Im Meer* – 3:41 
;Steh auf, wenn du am Boden bist 
# *Steh auf, wenn du am Boden bist* 
# *Leben im Bildausschnitt* – 3:06
# *Dankbar – Live* – 2:46 
# *Call of the Wild – Live* – 3:11
;Nur zu Besuch 
# *Nur zu Besuch*
# *Runaway Train Driver* – 3:12
# *Hirnfick (Futter für die Fische)* – 3:14
# *Nur zu Besuch (Instrumental)* – 3:18

## Ձայնագրել են
* Կամպինո – վոկալ
* Անդրեաս վոն Հոլսթ – կիթառ
* Միխաել Բրայթքոփֆ – կիթառ
* Անդրեաս Մոյրեր – բաս-կիթառ
* Ֆոմ Ռիչի – հարվածային
* Թիմ Քրոսս - ստեղնային
* Հանս Շթայնգեն - դաշնամուր (11)

## Ծանոթագրություններ

## Արտաքին հղումներ
* Ալբոմի երգերի խոսքերը 

Կատեգորիա:2002 ալբոմներ
Կատեգորիա:Die Toten Hosen ալբոմներ
Կատեգորիա:Գերմանալեզու ալբոմներ
Սամսոն Դաղբաշյան

**Սամսոն Աղաբեկի Դաղբաշյան** (), հայ ուսուցիչ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների մասնակից։

## Կենսագրություն
Սամսոն Դաղբաշյանը ծնվել է 1917 թվականին Բերդավան գյուղում։ Գյուղի 7-ամյա դպրոցն ավարտելուց հետո ընդունվել է Կիրովականի մանկավարժական տեխնիկում և 1937 թ. ավարտելուց հետո գործուղվել է Ալավերդու Ծաղկաշատ գյուղի դպրոց, որպես մաթեմատիկայի ուսուցիչ։ 1939-1940 թթ. աշխատել է Հաղպատի դպրոցում։ 1941 թ. գործուղվել է Կողբի դպրոց, մինչև դեկտեմբերի վերջ, որպես մաթեմատիկայի ուսուցիչ։

1941 թվականի դեկտեմբերի 31-ին մեկնում է զորակոչվել է խորհրդային բանակ, իսկ 1942 թ. մարտին ծանր վիրավորվում է, զրկվում ոտքից և ուղարկվում թիկունք։ 1943-1953 թթ. դասավանդում է նորից Կողբի միջնակարգ դպրոցում։

1953 թվականին տեղափոխվել է 40-րդ, ապա 3-րդ դպրոցում, որպես մաթեմատիկայի (նաև աստղագիտության, ֆիզիկայի) ուսուցիչ։
1983 թ. արժանացել է ԽՍՀՄ ժողովրդական ուսուցչի կոչման։ Մահացել է 2005 թվականին Երևանում։

## Պարգևներ
* Սոցիալիստական աշխատանքի հերոս (1968)
* Լենինի շքանշան (1968)
* Հայրենական պատերազմի 1-ին աստիճանի շքանշան (1985)
* Հայրենական պատերազմի 2-րդ աստիճանի շքանշան(1942)
* ԽՍՀՄ մեդալներ
* ԽՍՀՄ ժողովրդական ուսուցիչ (1983)
* Հայկական ԽՍՀ վաստակավոր ուսուցիչ (1959).

## Ծանոթագրություններ

Կատեգորիա:Երևանի քաղաքային խորհրդի պատգամավորներ
Կատեգորիա:Հայ ուսուցիչներ
Կատեգորիա:Հայրենական մեծ պատերազմի հայ մասնակիցներ
Բջնի բերդ

**Բջնի բերդ**, ռազմական կառույց Հայաստանի Կոտայքի մարզի Բջնի գյուղում։ Գտնվում է Հրազդան գետի կիրճում ավերակները գտնվում են Հրազդան գետի միջին հոսանքում Բջնի գյուղի մոտ։

## Պատմություն
Սարահարթի վրա Պահլավունի իշխանները 10-11-րդ դարերում հիմնել են մի բերդ, որը դարեր ի վեր Նիգ գավառի գլխավոր ամրությունն էր և վերահսկում էր Բջնիի մատույցները։ Բերդը հարավից, արևելքից և մասամբ արևմուտքից պաշտպանված է վերձիգ ժայռերով, իսկ հյուսիսից և արևմուտքից՝ բրգավոր հենապատ-պարսպապատով, որն այժմ կիսավեր է։ Բերդում բազմաթիվ շենքերի ավերակներն ու հետքեր են մնացել։ Բջնի բերդի տիրակալն էր Վասակ Պահլավունին։

## Պատկերասրահ

Image:Բջնի բերդի պարիսպները 01.jpg|Բջնի բերդի պարիսպները
Image:Պալատ Բջնի բերդում 04.jpg|Պալատ
Image:Բջնու Սուրբ Խաչ եկեղեցի 01.jpg|Սուրբ Խաչ եկեղեցի
Image:Գաղտնուղի Բջնի բերդում 02.jpg|Գաղտնուղի
Image:Ամբար Բջնու բերդում 03.jpg|Ամբար
Image:Բջնի բերդի տարածքում գտնվող պալատը և եկեղեցու հիմնաքարերը.jpg|պալատը և եկեղեցու հիմնապատերը
Image:Bjni Fortress Wall.JPG|Ամրոցի պահպանված պատերից մեկը


## Ծանոթագրություններ

Կատեգորիա:10-րդ դարի հայկական բերդեր և ամրոցներ
Կատեգորիա:Կոտայքի մարզի հայկական բերդեր և ամրոցներ
Կատեգորիա:Կոտայքի մարզի տեսարժան վայրեր
Կաքավաբերդ

**Կաքավաբերդ** (*Գեղի բերդ*, *Քեղի բերդ*), միջնադարյան բերդ, Մեծ Հայքի Այրարատ նահանգի Ոստան Հայոց գավառում, Ազատ գետի աջ ափին (այժմյան Արտաշատ քաղաքի Իմիրզեկ հնավայրից արևելք)։
 
Առաջին անգամ հիշատակում է Հովհաննես Դրասխանակերտցին (9-10-րդ դարերում) որպես Բագրատունիների տոհմական տիրույթ։ 11-րդ դարն անցել է Պահլավունիներին, 12-13-րդ դարերում այն տիրել են Պռոշյանները։ Դրասխանակերտցին հաղորդում է, որ 924 թվականին Գեղիի վրա է հարձակվել արաբ զորավար Բեշիրը և պարտվել Գևորգ Մարզպետունուն։ Գեղին վերջին անգամ հիշատակվում է 1224 թվականին, երբ Գառնու մոտ մարտում պարտված Իվանե Զաքարյանը պատսպարվել է այնտեղ։

Ամրոցն այժմ կանգուն է, լավ պահպանված։ Այն կառուցված է բարձր լեռան գագաթին, որ երեք կողմից անմատչելի է։ Դեպի հյուսիս-արևելք ձգվում են պարիսպները, որոնք ունեն 2-2,5 մ հաստություն, 8-10 մ բարձրություն և աշտարակներ։ Բերդի ներսում պահպանվել են եկեղեցին, այլ շենքերի ավերակներ։

Բերդը հիշատակվում է նաև Գեղի կամ Քեղի անուններով։ Նույնանուն բերդ եղել է նաև Սյունիքում, այժմյան Գեղի գյուղի տեղում։ Գեղի բերդը հիշատակում է նաև Մուրացանը իր «Գևորգ Մարզպետունի» պատմավեպում։

## Տեղանք
Գեղիի ամրոցն այժմ կանգուն է, լավ պահպանված։ Այն կառուցված է բարձր լեռան գագաթին, որ երեք կողմից անմատչելի է։ Ամրոցից դեպի հյուսիս արևելք ձգվում են պարիսպները, որոնք ունեն 2-2,5 մ հաստություն, 8-10 մ բարձրություն և աշտարակներ։ Բերդի ներսում պահպանվել են եկեղեցին և այլ շենքերի ավերակներ։ Գեղիի բերդը հիշատակվում է նաև Մուրացանի Գևորգ Մարզպետունի պատմավեպում։

## Ծանոթագրություններ

## Գրականություն
* Հովհաննիսյան Մ. Հայաստանի բերդերը, Վենետիկ, 1970

Կատեգորիա:Արարատի մարզի հայկական բերդեր և ամրոցներ
Կատեգորիա:9-րդ դարի հայկական բերդեր և ամրոցներ
Կատեգորիա:Արարատի մարզի տեսարժան վայրեր
Էլիզաբեթ Ռիզեր

250px|մինի
**Էլիզաբեթ Ռիզեր** (, ), հեռուստատեսության, թատրոնի և կինոյի ամերիկացի դերասանուհի։ Լայն ճանաչում ու համբավ է ձեռք բերել՝ Մթնշաղ ֆիլմում և դրա շարունակությունը հանդիսացող ևս չորս կինոնկարներում մարմնավորելով Էսմա Կալլենի կերպարը։ Հիշարժան դերակատարումներով հանդես է եկել նաև *Stay*, *The Family Stone*, *Sweet Land*, *Against the Current*, *Young Adult*, *Ouija: Origin of Evil* ֆիլմերում, *Saved*, *Grey's Anatomy*, *The Ex-List*, *The Good Wife*, *True Detective*, *The Handmaid's Tale*, *The Haunting of Hill House* հեռուստասերիալներում։ Ֆիլմերում սկսել է նկարահանվել 1999 թվականից։ Արժանացել է Նյուպորտի կինոփառատոնի ժյուրիի մրցանակի «Գեղարվեստական կինոնկարի լավագույն դերասանուհի» անվանակարգում, առաջադրվել է «Էմմի», *Independent Spirit*, կինոդերասանների գիլդիայի և այլ մրցանակների։ 2004 թվականի հոկտեմբերին *Interview* ամսագիրը Էլիզաբեթ Ռիզերին ներառել է *"14 To Be" emerging creative women* ցանկում։

## Կենսագրություն
Ծնվել է Դետրոյտի Բլումֆիլդ Հիլզ արվարձանում, Կարեն Դևիդսոնի և Ջոն Ռիզերի ընտանիքում։ Քույրերի եռյակում միջնեկն է։ 1995 թվականին նրա մայրն ամուսնացել է միլիարդատեր գործարար Բիլլ Դևիդսոնի հետ։

Էլիզաբեթը հաճախել է Բլումֆիլդ Հիլզի «*Սուրբ սիրտ*» ակադեմիան, Միչիգանի Էյվոնդեյլ բարձրագույն դպրոցը, մեկ տարի ուսանել է Օքլենդի համալսարանում, այնուհետև սովորել է Ջիլիարդի անվան բարձրագույն դպրոցի դրամատիկական արվեստի բաժանմունքում (1995–1999, Group 28), որն ավարտել է 1999 թվականին՝ ստանալով գեղարվեստի բակալավրի աստիճան։

## Ծանոթագրություններ

## Արտաքին հղումներ
* 
* ''Интервью с Элизабет Ризер для журнала Break Street апрель-май 2013
* Elizabeth Reaser interview on new series ''Saved'' 
* Feature Article about Reaser and ''Saved'' 
* ''Interview'' magazine article featuring Reaser

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ապրող անձինք
Կատեգորիա:Թատրոնի ամերիկացի դերասանուհիներ
Կատեգորիա:Թատրոնի դերասանուհիներ
Հիանալին (ֆիլմ, 1999)

**«Հիանալին» **(), ռեժիսոր Վինսենտ Կոկի ֆիլմերից, որի գլխավոր դերերը մարմնավորում են Ջեքի Չանը, Շու Ցին, Թոնի Լյուն Չու Վայը, Էմիլ Չաուն, Ռիչի Ռենը, Քեն Լոն, Սանգ Յանգ Չենը, Իլեյն Ցզինը, Բրեդլի Ջեյմս Ալանը, Տատս Լաուն։

## Սյուժե
Արևելյան մարտաձևերի հիանալի գիտակ Ջեքի Չանը կրկին ցուցադրում է իր անգերազանցելի տեխնիկան և կասկադյորական հնարքները այս հինալի ռոմանտիկ մարտաֆիլմում։ Հմայիչ Բուն՝ օվկիանոսի մոտ փոքրիկ գյուղում բնակվող աղջիկը, գալիս է աղմկոտ Հոնկոնգ՝ արկածներ որոնելու։ Այստեղ նա ծանոթանում է Չենի հետ, որը հանրաճանաչ միլիոնատեր է։ Բայց ռոմանտիկ աղջիկը պատկերացնել չէր կարող, որ Չանը կարող էր այդքան վտանգավոր կավալեր լինել։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:1999 ֆիլմեր
Կատեգորիա:Անգլերեն ֆիլմեր
Կատեգորիա:Կինոկատակերգություններ
Կատեգորիա:Հոնկոնգյան ֆիլմեր
Կատեգորիա:Մարտաֆիլմեր
Կատեգորիա:Մելոդրամաներ
Կատեգորիա:Չինական մարտաֆիլմեր
Կատեգորիա:Վինսենտ Կոկի ֆիլմեր
Խորտկանոց անիվների վրա

**«Խորտկանոց անիվների վրա» **() ռեժիսոր Սամո Հունգի ֆիլմերից, որի գլխավոր դերերը մարմնավորում են Ջեքի Չանը, Յուեն Բյաոն, Սամո Հունգը, Բեննի Ուրկիդեզը, Կիտ Վիտալին, Հերբ Էդելմանը, Լոլա Ֆորները, Սուսաննա Սենթը, Հոսե Սանչոն, Լուիս Պալենսուելան։

## Սյուժե
Երկու եռանդուն չինացիներ Բարսելոնայում ստեղծել են շարժական խորտկանոց։ Նրանց դեղին փոքրիկ ֆուրգոնը մարդկանց համեղ ուտելիք է տալիս։ Բայց մի անգամ նրանց ամբողջ եկամուտը թալանում է խորամանկ Սինյորիտա Սիլվիան։ Արդյունքում հերոսները իրենց ավտոխոհանոցով ընկնում են մրցարշավի մեջ և մասնակցում են մի շարք ձեռնամարտերի։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:1984 ֆիլմեր
Կատեգորիա:Կինոկատակերգություններ
Կատեգորիա:Հոնկոնգյան ֆիլմեր
Կատեգորիա:Մարտաֆիլմեր
Կատեգորիա:Մելոդրամաներ
Կատեգորիա:Սամո Հունգի ֆիլմեր
Կատեգորիա:Քրեական ֆիլմեր
Մայրաբերդ

**Մայրաբերդ**, ռազմական կառույց Ստեփանակերտից 14 կմ դեպի հյուսիս-արևելք, ձգվում է Ասկերանի հարավային մասով։ Դարեր առաջ ամրոցը և մոտակա բնակավայրը անվանվել էին Մայրաբերդ։

Բարձր աշտարակներով ու հաստ պատերով բերդը երկու կողմից փակում է Կարկառ գետի հովիտը։ Բերդն ամրացված է կրկնապարիսպներով, որի պատճառով դժվարանցանելի է դառնում լեռների արանքում գտնվող ձորակի ճանապարհը և կրկնակի պարիսպներն և հարմարավետ դիրքը ստեղծել էին անհաղթահարելի պատնեշ թշնամիների համար։ Աշտարակները շրջանաձև հատակագիծ ունեցող պաշտպանական կառուցվածքներ են, որոնք շարված են մանր գետաքարերից ու կրաքարերիից՝ կրաշաղախով և դիտաշտարակներն իրար են միանում պատերի ատամնաձև վերնամասերի խրամատանման անցքերով։ Պարիսպները ներսից ունեն բազմաթիվ խորշեր և հրակնատներ։ Որոշ խորշերից պատերի միջով օդանցքների նման խողովակաձև հատուկ անցքեր են ձգվում դեպի վեր։ Ասկերանը որպես զորանոց գոյություն ունի 18-րդ դարի կեսերից։ Կարկառ հովտի առաջապահ այս ամրոցը, որի պարիսպը ձգված է Ղլիշբաղ ու Քյաթուկ գյուղերի արանքում, հզոր վահանի դեր է խաղացել Շուշիի պաշտպանության գործում։ Այժմ այն բլուրը, որի վրա ամրացել և հերոսաբար պաշտպանվել են ռուս զինվորները, իսկ նրանց դուրս են բերել հայ կամավորները, նվիրական վայր է դարձել։ Մայրաբերդ-Ասկերանի ձախ թևում գտնվող հայկական Խանաբադ գյուղի տարածքի ուշադրության արժանի հուշարձաններից են․

* Գերեզմանատուն - Խանաբադ գյուղից 1,5 կմ արևմուտք․
* Մատուռ գերեզմանատունը - 18-րդ դար․
* Խաչքար - Խանաբադ գյուղից 1,5 կմ արևմուտք, «Հարթ» կոչվող վայրում, 10-12 դարեր․
* Գյուղատեղի-Վաղվան - Խանաբադից 2,5 կմ հյուսիս, 13-րդ դար․
* Գերեզմանատուն - Խանաբադից հյուսիս, գյուղամերձ տարածքում.
* Եկեղեցի - Վերին Ղրիջբաղ, Խանաբադ գյուղից 3 կմ արևմուտք։

Պատերի հաստությունը հասնում է 2 մ, իսկ բարձրությունը՝ 9 մ։ Կարքառի հովտի այդ առաջապահ ամրոցի պարիսպները ձգվում են ավելի քան 1,5 կմ և բազմիցս հանդիսացել են հուսալի և հզոր վահան Շուշիի պաշտպանության ժամանակ։

Մայրաբերդում Արցախյան պատերազմի տարիներին տեղակայվել է Ասկերանի պաշտպանական շրջանի շտաբը։ Մատենագիտական և պատմագիտական աղբյուրների վերլուծության ու տեղում կատարած ուսումնասիրությունների հիման վրա Ասկերանի բերդի մասին գրքույկի հեղինակ Սլավա Սարգսյանը եզրակացրել է, որ ներկայիս ամրոցը հիմնականում կառուցվել է 18-րդ դարի երկրորդ կեսին՝ խանական ժամանակաշրջանոմ։ Ըստ երևույթին պարսպապատի ձախակողմյան հատվածի շինարարությունն իրականացվել է 1850-ական, իսկ աջակողմյանը՝ 1880-ական թվականներին։ Աշխարհագետ Սերգեյ Մելքումյանը Ասկերանի բերդապարսպի կառուցման հստակ տարեթիվ է նշում 1760 թվականը, ելակետ ընդունելով Ս. Ջալալյանցի, Ահմեդ-բեկ Ջավանշիրի, Ա-Դօյի և այլ պատմագիրների ու ժամանակագիրների վկայությունները։ Ամրոցը ճարտարապետական ընդհանրություններ ունի  Բովուրխանավանք-ամրոցի, Ավետարանոցի և Շուշիի բերդերի հետ, ինչը վկայում է հայ վարպետների ու շինարարների ձեռքով կառուցված լինելու մասին։ Չի բացառվում նաև, որ Ասկերանի ամրոցի տեղում կառուցված է եղել հինը, հավանաբար սղնախների ժամանակ կամ ավելի վաղ և ընդամենը վերակառուցվել է Ղարաբաղի խաների կողմից։

## Ծանոթագրություններ

## Արտաքին հղումներ
* Մայրաբերդ 
* Լուսանկարներ 

Կատեգորիա:Բերդեր այբբենական կարգով
Կատեգորիա:18-րդ դարի հայկական բերդեր և ամրոցներ
Կատեգորիա:Ասկերանի շրջանի բերդեր և ամրոցներ
Opium fürs Volk

**«Opium fürs Volk»**, գերմանական Die Toten Hosen խմբի իններորդ ստուդիական ալբոմն է, թողարկվել է 1996 թվականի հունվարի 26-ին։ Խմբի ամենահաջողակ ալբոմներից է։ Ալբոմից թողարկվել է 4 սինգլ։ 2007 թ. թողարկվել է ալբոմի վերամշակված տարբերակը։

## Երգացանկ
# "Vaterunser" − 1:10
# "Mensch" − 4:08
# "Die Fliege" − 1:54
# "Die zehn Gebote" − 4:04
# "Böser Wolf" − 4:02
# "Nichts bleibt für die Ewigkeit" − 4:10
# "Ewig währt am längsten (Dub)" − 2:54
# "Und so weiter" − 1:40
# "Bonnie & Clyde − 3:30
# "Der Froschkönig" − 3:47
# "XTC − 4:16
# "Lügen" − 4:12
# "Paradies (song)|Paradies" − 4:08
# "Und wir leben" − 3:50
# "Er denkt, sie denkt" − 4:34
# "Seelentherapie" − 5:13
# "Viva la Revolution" − 4:46
# "Zehn kleine Jägermeister" − 4:45

## Ձայնագրել են
* Կամպինո – վոկալ
* Անդրեաս վոն Հոլսթ – կիթառ
* Միխաել Բրայթքոփֆ – կիթառ
* Անդրեաս Մոյրեր – բաս-կիթառ
* Վոլֆգանգ Ռոհդե – հարվածային

## Ծանոթագրություններ

Կատեգորիա:1996 ալբոմներ
Կատեգորիա:Die Toten Hosen ալբոմներ
Կատեգորիա:Գերմանալեզու ալբոմներ
Kauf MICH!

**«Kauf MICH!»**, գերմանական Die Toten Hosen խմբի ութերորդ ստուդիական ալբոմն է, թողարկվել է 1993 թվականի մայիսի 10-ին Virgin Records լեյբլի կողմից։

## Երգացանկ
# "Umtausch ausgeschlossen!" – 2:18
# "Niemals einer Meinung" – 3:44
# "Hot-Clip-Video-Club" – 4:01
# "Wilkommen in Deutschland" – 3:56
# "Drunter, drauf & drüber" – 3:02
# "Erotim-Super-3-feucht" – 0:31 
# "Kauf MICH! – 3:30
# "Die Homolka Kettensäge" – 0:36
# "Sascha ...ein aufrechter Deutscher" – 2:34
# "Gewissen" – 2:41
# "Gute Reise" – 5:04
# "Alles aus Liebe" – 4:34
# "Wünsch DIR was" – 4:15
# "Mein größter Feind" – 3:08
# "Rambo Dance" – 4:09
# "Katastrophen-Kommando" – 4:30
# "Der letzte Tag" - 3:28

## Ձայնագրել են
* Կամպինո – վոկալ
* Անդրեաս վոն Հոլսթ – կիթառ
* Միխաել Բրայթքոփֆ – կիթառ
* Անդրեաս Մոյրեր – բաս-կիթառ
* Վոլֆգանգ Ռոհդե – հարվածային

## Ծանոթագրություններ

Կատեգորիա:1993 ալբոմներ
Կատեգորիա:Die Toten Hosen ալբոմներ
Կատեգորիա:Գերմանալեզու ալբոմներ
Սակիս Ռուվաս

**Սակիս Ռուվաս** (հունարեն՝ Σάκης Ρουβάς, ), հույն երգիչ, երգահան, դերասան և մոդել։

## Կենսագրություն
Սակիս Ռուվասը ծնվել է 1972 թվականի հունվարի 5-ին հունական Կորֆու կղզում։ 10 տարեկանում մասնակցել է առաջին թատերական ներկայացմանը՝ Կորֆում։ Հետագայում ոգեշնչվելով Էլվիս Փրեսլիի արվեստով, սովորում է նվագել կիթառ և լսում է արտասահմանյան երաժշտություն։

1984 թվականին երբ Սակիսի ծնողները ամուսնալուծվում են, նա իր հոր և եղբոր հետ տեղափոխվում է այլ կղզի, որտեղ Սակիսը աշխատում է տարբեր աշխատատեղերում, որպեսզի ապահովի ընտանիքի ապրուստը։

15 տարեկանից Սակիսը զբաղվում է սպորտով և ընդգրկվում Հունաստանի ազգային մարմնամարզության թիմում։

2004 թվականին մասնակցում է Եվրատեսիլ 2004-ին, ներկայացնելով Հունաստանը «Shake It» երգով զբաղեցնում է երրորդ հորիզոնականը։ Մեկ տարի անց երբ Եվրատեսիլ 2005-ում Հունաստանը հաղթում է, հաջորդ տարվա մրցույթը անցկացվում է Աթենքում և մրցույթի հաղորդավարներն են դառնում Սակիսը Մարիա Մենոունոսի հետ միասին։

2009 թվականին Սակիսը կրկին վերադառնում է մրցույթ և ներկայացնում է «This Is Our Night» երգը, որը մրցույթի եզրափակիչ փուլում զբաղեցնում է 7-րդ հորիզոնականը։

Սակիսը իր առաջին ալբոմը թողարկել է 1991 թվականին՝ կնքելով պայմանագիր PolyGram ընկերության հետ։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Հույն դերասաններ
Կատեգորիա:Հույն երգիչներ
Աշոտ Մադաթյան

**Աշոտ Մադաթյան** (), հայ դերասան, ռեժիսոր, թարգմանիչ։

## Կենսագրություն
1902 թվականից խաղացել է Մարտիրոս Մնանկյանի թատերախմբում և Ր. Րըտվանի թուրքական խմբում։ 1908 թվականի երիտթուրքական հեղաշրջումից հետո կազմակերպել է «Ազատ թատրոնը» (Ենովք Շահենի հետ)։ 1910-ական թվականներին մասնակցել է Հովհաննես Զարիֆյանի, Վահրամ Փափազյանի, Ֆելեկյան քույրերի ներկայացումներին, 1919-1923 թվականներին եղել է Կ. Պոլսի հայ դրամատիկական թատերախմբի կազմակերպիչներից և ռեժիսորներից, ապա աշխատել քաղաքապետարանի թատրոնում, ունեցել սեփական ստուդիա։ Խաղացել է ավելի քան 50 դեր, բեմադրել շուրջ 300 պիես։

Թուրքերեն է թարգմանել Սունդուկյանի «Պեպոն» (բեմադրել է 1934 թվականին), Շանթի «Հին աստվածները» և այլն, հայերեն՝ Ա․ Դյումա-որդու «Կամելիազարդ տիկինը»։

## Ֆիլմագրություն
### Ռեժիսոր

### Սցենարիստ

## Ծանոթագրություններ

## Արտաքին հղումներ
* Աշոտ Մադաթյանի մասին kino-teatr.ru կայքում
* Աշոտ Մադաթյան

Կատեգորիա:Հայ դերասաններ
Կատեգորիա:Հայ ռեժիսորներ
Կատեգորիա:Հայ թարգմանիչներ
Կատեգորիա:Թեհրան քաղաքում ծնվածներ
Կատեգորիա:1884 ծնունդներ
Կատեգորիա:1965 մահեր
Կատեգորիա:Ապրիլի 22 մահեր
Կատեգորիա:Ստամբուլ քաղաքում մահացածներ
Opel-Gang

**«Opel-Gang»**, գերմանական Die Toten Hosen խմբի առաջին ստուդիական ալբոմն է, թողարկվել է 1983 թվականին։

## Երգացանկ
# *Tote Hose* − 1:24
# *Allein vor deinem Haus oder Dein Vater der Boxer* − 2:18
# *Modestadt Düsseldorf* − 2:16
# *Reisefieber* − 3:46
# *Kontakthof* − 2:38
# *Opel-Gang* − 1:47
# *Willi muß ins Heim* − 2:17
# *Wehende Fahnen* − 3:08
# *Schwarzer Mann* − 2:20
# *Geld* − 2:13
# *Ülüsü* − 2:33
# *Es ist nichts gewesen* − 2:38
# *Sommernachtstraum* − 1:37
# *Hofgarten* − 3:07
# *Bis zum bitteren Ende* − 2:19

## Ձայնագրել են
* Կամպինո – վոկալ
* Անդրեաս վոն Հոլսթ – կիթառ
* Միխաել Բրայթքոփֆ – կիթառ
* Անդրեաս Մոյրեր – բաս-կիթառ
* Թրինի Թրիմփոփ – հարվածային

## Ծանոթագրություններ

Կատեգորիա:1983 ալբոմներ
Կատեգորիա:Die Toten Hosen ալբոմներ
Կատեգորիա:Գերմանալեզու ալբոմներ
Նիկոլայ Մադաթով

**Նիկոլայ Ալեքսանդրի Մադաթով** (Նիկողայոս Մադաթյանց, ), հայ ճարտարապետ։

## Կենսագրություն
Ավարտել է Սանկտ Պետերբուրգի քաղաքացիական Ճարտարագետների ինստիտուտը (1902)։ Մադաթովի նախագծերով Թիֆլիսում կառուցվել են Նավթլուղի երկաթուղային կայարանը, Անդրկովկասի երկաթգծի վարչության շենքը, երկաթգծի հիվանդանոցի մասնաշենքը, պետբանկը, Գագրայում Սպիտակ սյունաշարը։ Կազմել է Թիֆլիսի Մադաթովի անվան հրապարակի եկեղեցու նախագիծը։

## Ծանոթագրություններ

Կատեգորիա:Հայ ճարտարապետներ
Կատեգորիա:1878 ծնունդներ
Կատեգորիա:Մայիսի 28 ծնունդներ
Կատեգորիա:1943 մահեր
Կատեգորիա:Թիֆլիս քաղաքում ծնվածներ
Կատեգորիա:Թբիլիսի քաղաքում մահացածներ
Unsterblich

**Unsterblich**, գերմանական Die Toten Hosen խմբի 11-րդ ստուդիական ալբոմն է, թողարկվել է 1999 թվականի դեկտեմբերի 6-ին։ Գերմանիայի չարթերում ալբոմը զբաղեցրել է առաջին հորիզոնականը։ Ալբոմի շապիկի հեղինակն է Յոհանն Զամբրիսկին։

## Երգացանկ
# "Entschuldigung, es tut uns leid!" − 4:05
# "Lesbische, schwarze Behinderte" - 2:28 (Funny van Dannen cover)
# "Warum werde ich nicht satt?" − 3:28
# "Wofür man lebt" − 3:18
# "Helden und Diebe" − 6:05
# "Sonntag im Zoo" − 2:37 (Frank Z. cover)
# "Schön sein" − 3:12
# "Container-Lied" − 1:07
# "Alles wie immer" − 2:49
# "Unsterblich − 3:46
# "Inter-Sex" − 0:40
# "Call of the Wild" − 3:23
# "Unser Haus" − 3:22
# "Regen" − 2:09
# "König der Blinden" − 3:32
# "Bayern − 4:16
# "Der Mond, der Kühlschrank und ich" − 2:43
# "Die Unendlichkeit" − 1:28

### 2007 թ. վերամծակված թողարկման բոնուսային երգեր

 "Ich seh' die Schiffe den Fluß herunterfahren" – 2:41 (Abwärts cover)
 "Fußball" – 2:09
 "Im Westen nichts Neues" – 1:59
 "Gesicht 2000" – 2:20
 "Lass doch mal Dampf ab" – 2:24 (Gert Fröbe cover)
 "Meine Stadt" – 2:47
 "Neandertaler" – 3:22
 "In der Nacht der lebenden Leichen" – 2:33
 "You're Dead" – 4:41


## Ձայնագրել են
* Կամպինո – վոկալ
* Անդրեաս վոն Հոլսթ – կիթառ
* Միխաել Բրայթքոփֆ – կիթառ
* Անդրեաս Մոյրեր – բաս-կիթառ
* Ֆոմ Ռիչի – հարվածային
* Վոլֆգանգ Ռոհդե - հարվածային (4, 11, 14, 16)
* Big Noise Orchestra (Հանս Շթայնգեն) - դաշնամուր
* Բիրթե Շուլեր - թավջութակ

## Ծանոթագրություններ

Կատեգորիա:1999 ալբոմներ
Կատեգորիա:Die Toten Hosen ալբոմներ
Կատեգորիա:Գերմանալեզու ալբոմներ
Unter falscher Flagge

**«Unter falscher Flagge»**, գերմանական Die Toten Hosen ռոք-խմբի երկրորդ ստուդիական ալբոմն է, թողարկվել է 1984 թվականին։

## Երգացանկ
# *Spiel mir das Lied vom Tod* – 2:19
# *Liebesspieler* – 2:50
# *Letzte Wache* – 3:18
# *Der Abt von Andex* – 3:12
# *Der Mord an Vicky Morgan* – 3:32
# *Im Hafen ist Endstation* – 4:16 
# *Unter falscher Flagge* – 4:12
# *Sekt oder Selters* – 3:56
# *Der Schandfleck* – 2:56
# *Betrunken im Dienst* – 2:20
# *Shake Hands* – 2:13
# *Warten auf Dich* – 3:40
# *Im Hafen ist Endstation 2* – 1:12

## Ձայնագրել են
* Կամպինո – վոկալ
* Անդրեաս վոն Հոլսթ – կիթառ
* Միխաել Բրայթքոփֆ – կիթառ
* Անդրեաս Մոյրեր – բաս-կիթառ
* Թրինի Թրիմփոփ – հարվածային

## Ծանոթագրություններ

Կատեգորիա:1984 ալբոմներ
Կատեգորիա:Die Toten Hosen ալբոմներ
Կատեգորիա:Գերմանալեզու ալբոմներ
Ջոն Վու

**Յուսեն Վու** (, ), ազգությամբ չին, հոնկոնգցի ռեժիսոր, սցենարիստ, պրոդյուսեր, դերասան, մոնտաժորդ։ Ստեղծագործել է Հոնկոնգում, Ամերիկայի Միացյալ Նահանգներում (Հոլիվուդում), Չինաստանում։ Հանդիսատեսին հայտնի է «Առանց դեմքի», «Հատուցման ժամը», «Առաքելությունն անիրագործելի է 2», «Կոտրված նետը» և «Քամու հետ խոսողները» ֆիլմերով։

 *Lion Rock Productions* ընկերության հիմնադիր-նախագահն է։

## Ծանոթագրություններ

Կատեգորիա:1946 ծնունդներ
Կատեգորիա:Հոնկոնգցի կինոդերասաններ
Կատեգորիա:Չինացի դերասաններ
Կատեգորիա:Չինացի կինոդերասաններ
Կատեգորիա:Չինացի ռեժիսորներ
Կատեգորիա:Չինացի սցենարիստներ
Կատեգորիա:Սեպտեմբերի 23 ծնունդներ
Գենարիոս Ղորղանյան

**Գենարիոս Հովսեփի Ղորղանյան** (*Գենարի Կորգանով*, ), հայ կոմպոզիտոր, դաշնակահար, մանկավարժ։ Ղորղանյանների տոհմից։

Երգիչներ Հովհաննես Ղորղանյանի և Կոնստանտին Ղորղանյանի, երգչուհիներ Հեղինե, Մարիամ և Նինա Ղորղանյանների եղբայրը։

## Կենսագրություն
Գենարիոս Ղորղանյանը ծնվել է Վրաստանի Ղվարելի Կախեթիայում։ Թիֆլիսում աշակերտել է Էդուարդ Էպշտեյնին։ 1874-1876 թվականներին սովորել է Լայպցիգի (դաշնամուր, դասատու՝ Է. Ռայնեկե), 1877-1878 թվականներին՝ Սանկտ Պետերբուրգի (դաշնամուր, դասատու՝ Լուի Բրասեն) կոնսերվատորիաներում։ 1879 թվականից ապրել և ստեղծագործել է Թիֆլիսում։ 1889 թվականին Պյոտր Չայկովսկու խորհրդով կոմպոզիցիայի դասեր է առել Ալեքսանդր Տանեևից։

Գրել է ռոմանսներ Պուշկինի, Ա. Տոլստոյի, Ապոլոն Մայկովի, Ֆետի բանաստեղծությունների տեքստերով, դաշնամուրային երկեր, որոնց մի մասում («Բայաթի», «Նոր բայաթի», «Հայկական ռապսոդիա», «Կովկասյան ռապսոդիա») օգտագործել է հայկական ժողովրդական երգեր ու պարեղանակներ։ Կատարել է աշուղական («Պաղ աղբյուրի մոտ»), ժողովրդական («Սիրուհիս») երգերի մշակումներ։ Լինելով հայ կոմպոզիտորական դպրոցի առաջին ներկայացուցիչներից՝ Ղորղանյանը նպաստել է հայկական պրոֆեսիոնալ երաժշտական ձևերի զարգացմանը։

Ղորղանյանի դաշնամուրային էտյուդները տեղ են գտել Լայպցիգի կոնսերվատորիայի ուսումնական երգացանկում։

## Մահ և հիշատակ
Մահացել է 1890 թվականի մարտի 7-ին։ Մարմինն ամփոփվել է Թիֆլիսի քաղաքի Խոջիվանքի հայկական գերեզմանատանը։ Տապանաքարին արձանագրված է եղել․  «Գենարիոս Յովսէփեան Ղորղանեանց, 1858-1890 թ․»։ 1937-1938 թվականներին Խոջիվանքի գերեզմանատան ոչնչացմամբ ավերվել է նաև Գենարիոս Ղորղանյանի գերեզմանը, տապանաքարն ու աճյունն անհետ կորել են։

## Ծանոթագրություններ

## Արտաքին հղումներ
* [Апоян Ш. А. Армянская фортепианная музыка в досоветский период развития // Историко-филологический журнал: Сб. — Ереван, 1959. — С. 152.](http://hpj.asj-oa.am/33/1/59-2-8(149).pdf) 
* Category:Korganov, Genary

Կատեգորիա:Կեղծանուններ
Կատեգորիա:Կոմպոզիտորներ այբբենական կարգով
Կատեգորիա:Հայ դաշնակահարներ
Կատեգորիա:Հայ կոմպոզիտորներ
Կատեգորիա:Հայ մանկավարժներ
Կատեգորիա:Ղորղանյաններ
Կատեգորիա:Ռուս կոմպոզիտորներ
Մոնոպխոնք

**Մոնոպխոնք**, գյուղատեղի Արևմտյան Հայաստանի Տարոն գավառում,Արածանի գետի աջ ափին։ Պահպանվել են հին շենքերի ավերակներ և շիրմաքարեր։ Ըստ ավանդության այս գյուղի բոլոր բնակիչները եղել են ընտիր կողովագործներ։ Նրանց հյուսած կողովները վաճառվել են նույնիսկ հեռավոր Եգիպտոսում։ Բյուզանդացիները Մոնոպխոնքի բնակիչներին գաղթեցրել են Կոստանդնուպոլիս՝ պարտադրելով, որ նրանք այստեղ կողովներ հյուսեն միայն կայսրերի համար։

Կատեգորիա:Տարոնի գյուղեր
Աբրահամ Ճարյան

**Աբրահամ Ճարյան** (), հայ գիտնական, մանկավարժ, թարգմանիչ։ Վենետիկի Մխիթարյան միաբանության անդամ 1840 թվականից։

Երկար տարիներ եղել է Կոստանդնուպոլսի Բերայի ու Քաղկեդոնի և Վենետիկի Մուրադ-Ռափայելյան վարժարանների տեսուչ, միաժամանակ դասավանդել մաթեմատիկա։ Ունի դասագրքեր՝ «Համառօտ երկրաչափութիւն...» (1843 թ.), «Սկզբունք պատմութեան ազգաց...» (1849 թ.), «Պատմութիւն գաղղիացւոց...» (հ.1-2, 1849 թ.)։ Թարգմանել է Սալլուստոսի, Տակիտոսի, Թուկիդիտեսի, Պլատոնի, Նապոլեոն III-ի, Կեսարացու և այլոց գործերից։

Կատեգորիա:Հայ թարգմանիչներ
Կատեգորիա:Մխիթարյան միաբանության անդամներ
Կատեգորիա:Հայ մանկավարժներ
Կատեգորիա:Հայ գիտնականներ
Բրագա (ֆուտբոլային ակումբ)

**Բրագա** (), պորտուգալական ֆուտբոլային ակումբ Բրագա քաղաքից։

Բրագա
Կատեգորիա:1921 հիմնադրումներ Պորտուգալիայում
Lichtspielhaus

**Lichtspielhaus** (), գերմանական Ռամշթայն խմբի երկրորդ տեսաերիզն է, թողարկված 2003 թվականի դեկտեմբերի 1-ին Մոտոռ Մյուզիք ձայնագրման լեյբլի կողմից։ Սկավառակը պարունակում է այդ պահին եղած խմբի բոլոր տեսահոլովակները։ Նաև ներկա է *Making Of* հատվածը, որտեղ ներկայացվում է որոշ տեսահոլովակների նկարահանման պրոցեսը։ Համերգային տեսաշարի բաժնում ներկայացվում է խմբի 1996-2001 թվականներին կայացած տարբեր ելույթների ձայնգրություններ։ Բացի այդ, տեսաերիզում կա բաժին, որը պարունակում է երեք սինգլների՝ (Du hast, Links 2 3 4 և *[[Mutter (սինգլ)|Mutter]]*) գովազդային հոլովակները։

## Սկավառակների պարունակությունը
### Տեսահոլովակներ
# Du riechst so gut 
# Seemann 
# Rammstein
# Engel 
# Du hast
# Du Riechst so gut '98
# Stripped 
# Sonne 
# Links 2 3 4 
# Ich will 
# Mutter 
# Feuer frei!

### Համերգային տեսաշար
* 100 Jahre Rammstein - Der Arena, Բեռլին 1996
# *[[Herzeleid]]*
# *[[Seemann]]*

* Philipshalle, Դյուսելդորֆ 1997
# *Spiel mit mir*

* Rock am Ring Festival 1998
# *Heirate mich*
# *[[Du hast]]*

* Live aus Berlin - Wuhlheide, Բեռլին 1998
# *[[Sehnsucht]]*

* Big Day Out Festival - Сидней 2001
# *Weißes Fleisch*
# *Asche zu Asche*

* Velodrom, Բեռլին 2001
# *Ich will*
# *Links 2 3 4*

### Making Of
# Du hast
# Du Riechst so gut '98
# Sonne
# Links 2 3 4
# Ich Will

* Subtitles
# գերմաներեն
# անգլերեն
# ֆրանսերեն
# իսպաներեն
# ճապոներեն
# ռուսերեն

### Թրեյլեր և հարցազրույցներ
# Achtung Blitzkrieg!
# Du hast
# Links 2 3 4
# Mutter

## Ձայնագրել են
* Թիլլ Լինդեման (Till Lindemann) - վոկալ
* Ռիխարդ Քրուսպե (Richard Zwen Kruspe) - սոլո-կիթառ
* Պաուլ Լանդերս (Paul Landers) - ռիթմ-կիթառ
* Քրիստիան «Ֆլակե» Լորենց (Christian "Flake" Lorenz) - ստեղնաշար
* Քրիստոֆ «Դում» Շնայդեր (Christoph "Doom" Schneider) - հարվածային
* Օլիվեր Ռիդել (Oliver Riedel) - բաս կիթառ

## Ցուցանիշները

## Ծանուցումներ

Կատեգորիա:2003 ալբոմներ
Կատեգորիա:Գերմանալեզու ալբոմներ
Կատեգորիա:Համերգային ալբոմներ
Կատեգորիա:Ռամշտայնի ալբոմներ
Սելենգա (գետ)

[մինի|250px|աջից|Սելենգա գետը [Ռուսաստանում]]
**Սելենգա** ( (; ), գետ Ռուսաստանում և Մոնղոլիայում։ Կազմավորվում է Իդեր և Մուրեն գետերի միախառնումով։ Պատկանում է Ենիսեյի ավազանին և թափվում Բայկալ լիճը։ Այդ լիճը սնուցող գետերից խոշորագույնն է և ապահովում է այնտեղ ջրի ներհոսքի մոտավորապես կեսը։ Երկարությունը 1024 կմ է, իսկ ավազանի տարածքը՝ 447 060 կմ²։ Ջրի միջին ծախսը գետաբերանում 1000 մ³/վրկ է։

Գլխավոր վտակներն են էգին Գոլը, Օրխոնը, Խիլոկը, Ուդան։ Հիմնականում հարթավայրային գետ է։ Վարարում է ամռանը և աշնանը, սառցակալում նոյեմբերից ապրիլ: Նավարկություն կա մինչև Սուխե Բատոր (ՄԺՀ)։ Սելենգայի ափին է Ուլան Ուդեն։

Գետի անվան հետ կապված կան մի քանի տեսակետներ։ Մի տարբերակում նշվում է, որ բուրյաթերենում «սել» նշանակում է լիճ, իսկ մյուս տարբերակում նշվում է, որ տունգուսերենում «sele» կամ «սելե» նշանակում է «երկաթ», իսկ սելենգա - «երկաթե»։

1751, 1783, 1830, 1869 թվականներին գետի մեծ հեղեղումներ են տեղի ունեցել։

## Ծանոթագրություններ

## Գրականություն
* *[[Старицкий, Александр Константинович|Старицкий А. К.]]* Река Селенга в Забайкальской области / А. К. Старицкий // Материалы для описания русских рек. — СПб., 1913. — Т. L, вып. 2. — С. 1-119.
* *Ламакин В. В.* Старинная рукописная карта Селенги и Гусиного озера и история вопроса о его происхождении // История геолого-географических наук. Выпуск 2 (Труды Института истории естествознания и техники, том 37). М., 1961. С. 277—289.
* 
* 
* Эколого-географический атлас-монография «Селенга — Байкал» : Труды Байкальской экспедиции. Выпуск 1 / авторский коллектив; гл. ред. Н. С. Касимов; отв. ред.: Н. Е. Кошелева, М. Ю. Лычагин, С. Р. Чалов; картогр. ред. М. К. Тарасов. — Москва : Геогр. фак. МГУ, 2019. — ISBN 978-5-9500502-4-4.

## Արտաքին հղումներ
* 
* 

Կատեգորիա:Ասիայի միջազգային գետեր
Կատեգորիա:Ենիսեյ գետի վտակներ
Կատեգորիա:Մոնղոլիայի գետեր
Կատեգորիա:Ռուսաստանի գետեր
Բաթկենի մարզ

մինի|աջից|280px|Բաթկենի մարզը
**Բաթկենի մարզ** (), վարչական շրջան է Ղրղզստանի հարավարևմտյան մասում։ Մարզի կամ վիլայեթի վարչական կենտրոնը Բաթկեն քաղաքն է։ 1999 թվականի հոկտեմբերի 13-ին անջատվել է Օշի մարզից։ Պետական սահմաններ ունի Տաջիկստանի և Ուզբեկստանի հետ։ Տարածքը կազմում է 17 000 կմ² կամ Ղրղզստանի 8,5 %-ը։
## Հղումներ
Բաթկենի մարզի ինֆորմացիոն պորտալ 

Կատեգորիա:Ղրղզստանի վարչական բաժանում
Վրացական ԽՍՀ օրհներգ

400px|մինի|Խորհրդային Վրաստանի պետական դրոշը
**Վրացական ՍՍՀ-ի օրհներգը** (1944 – 1991) Խորհրդային Վրաստանի պետական խորհրդանիշերից մեկն էր։ Երաժշտության հեղինակը Օթար Թաքթաքիշվիլին է, խոսքերի հեղինակները՝ Գրիգոլ Աբաշիձեն և Ալեքսանդր Աբաշելին։

## Օրհներգի տեքստը վրացերենով

## Գրադարձություն

## Արտաքին հղումներ
* MIDI-նիշք 
* Խորհրդային Վրաստանի օրհներգը mp3 ֆորմատով

Կատեգորիա:ԽՍՀՄ հանրապետությունների օրհներգեր
Կատեգորիա:Վրաստանի ՍՍՀ
Կատեգորիա:Վրաստանի պետական խորհրդանիշեր
Ջալալաբադի մարզ

աջից|280px|Ջալալ Աբադի մարզը
**Ջալալ Աբադի մարզը** (), վարչական միավոր է Ղրղզստանի արևմտյան մասում։ Մարզի կամ վիլայեթի վարչական կենտրոնը Ջալալ Աբադ քաղաքն է։ Բնակչությունը մոտ մեկ միլիոն է։ Պետական սահման ունի Ուզբեկստանի հետ։ Տարածքը կազմում է 33 700 կմ²։

Կատեգորիա:Ղրղզստանի վարչական բաժանում
Կատեգորիա:1939 հիմնադրումներ
Կատեգորիա:Համաշխարհային ժառանգության նախնական ցանկ
Իսիկ Կուլի մարզ

աջից|280px|Իսիք Քուլի մարզը
**Իսիկ Կուլի մարզը** () վարչական միավոր է Ղրղզստանի հյուսիսարևելյան մասում։ Մարզի կամ վիլայեթի վարչական կենտրոնը Ղարաքոլ քաղաքն է։ Բնակչությունը մոտ 444 500 (2011 թվականի տվյալներով)։ Պետական սահմաններ ունի Ղազախստանի և Չինաստանի հետ։ Տարածքը կազմում է 43 100 կմ²։

## Ծանոթագրություններ

Կատեգորիա:Ղրղզստանի վարչական բաժանում
Կատեգորիա:1939 հիմնադրումներ
Benzin

**Benzin** (), գերմանական Rammstein ինդաստրիալ-մետալ-խմբի երգն է։ Խմբի թվով տասնութերորդ սինգլն է, և առաջինը «Rosenrot» ալբոմից։ Թողարկվել է 2005 թ. հոկտեմբերի 7-ին Մոթոռ Մյուզիք լեյբլի կողմից։ Նկարահանվել է տեսահոլովակ։

մինի|350px|ձախից|Երգի կենդանի կատարումը Փարիզում, 2009 թ.

## Արտաքին հղումներ
[Տեսահոլովակը [ՅուԹյուբ] կայքում]

Կատեգորիա:2005 սինգլներ
Կատեգորիա:Ռամշտայնի երգեր
Կատեգորիա:Թիլ Լինդեմանի երգեր
Բար Միցվա և Բաթ Միցվա

[մինի|աջից|280px|Բար Միցվայի տոնումը [Լացի Պատի մոտ, Երուսաղեմ]]
**Բար Միցվա** (, բառացի՝ «պատվիրանի որդի»), **Բաթ Միցվա** ( «պատվիրանի դուստր», աշքենազական արտասանությամբ՝ **Բաս Միցվա**), հուդայականությունում հրեական տղայի կամ աղջկա կրոնական չափահասության տարիքին հասնելու վերաբերյալ կիրառվող եզր։

## Տես նաև
* Հուդայականություն

Կատեգորիա:Հուդայականություն
Կանոնականացում

**Կանոնականացումը** եկեղեցական բարձրագույն իշխանության կողմից օրենսդրական գործողություն է, որի միջոցով քրիստոնյա հերոսը, որ հայտնի է դարձել իր սխրանքներով, հետմահու դասվում է սրբերի շարքը։ Կանոնականացում' եզրը (kanonizein-ներմուծել կանոնի մեջ, օրինականացնել) հունարեն բայի լատինականացված տառադարձությունն է։ Այն շրջանառության մեջ է դրվել արևմտյան գիտնական-աստվածաբանների կողմից բավականին ուշ և այդ պատճառով մինչ այդ կիրառվում էր սրբերի շարքը դասել բառակապակցությունը։

Կանոնականացման պրակտիկայի ի հայտ գալու հենց սկզբից Եկեղեցին սրբերի կյանքի օրինակով հավատացյալներին էր ներկայացնում քրիստոնեական վարքագծի նմուշ-օրինակներ։ Սրբերի պաշտամունքն ու կանոնականացումը, որ ուսումնասիրությունների առարկա են եղել վարքագիրների, պատմաբանների, աստվածաբանների և բանասերների համար, այսօր ևս մեծ հետաքրքրություն են վայելում։

## Տես նաև
* Կանոնականացումը Հռոմի կաթոլիկ եկեղեցում

Կատեգորիա:Քրիստոնեություն
Կատեգորիա:Քրիստոնեական տերմիններ
Կատեգորիա:Քրիստոնեական վարք և փորձ
Էլիզաբեթ Հրլի

**Էլիզաբեթ Ջեյն Հրլի** (, ), անգլիացի դերասանուհի, ֆոտոմոդել, պրոդյուսեր, դիզայներ, գործարար կին։ Ավարտել է Լոնդոնի ստուդիական կենտրոնը (*London Studio Centre*), որտեղ ուսանել է թատրոնի և պարերի դասարանում.։ Աշխատել է թատրոնում և հեռուստատեսությունում։ Նկարահանվել է մի շարք ֆիլմերում։ Նրա դերասանական հիշարժան աշխատանքներից է հմայիչ սատանայի կերպարի մարմնավորումը «Ցանկություններից կուրացածը» («*Bedazzled*») կինոնկարում։

Էլիզաբեթը 29 տարեկանից կապվել է կոսմետիկ ապրանքներ արտադրող Estée Lauder ընկերության հետ, դարձել վերջինիս մոդելը, գովազդել մասնավորապես Sensuous, Intuition, Pleasures օծանելիքի տեսականին՝ սկսած 1995 թվականից։ Ներկայումս նա իր անունը կրող լողազգեստի հոսքագծի սեփականատեր է։

## Ծանոթագրություններ

## Արտաքին հղումներ
* Պաշտոնական կայքէջը
* Сайт дизайнерской одежды от Элизабет Хёрли
* 
* 

Կատեգորիա:1965 ծնունդներ
Կատեգորիա:21-րդ դարի անգլիացի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի գործարարներ
Կատեգորիա:Բրիտանացի կինոպրոդյուսերներ
Կատեգորիա:Բրիտանացի հեռուստատեսային դերասանուհիներ
Կատեգորիա:Բրիտանացի մոդելներ
Կատեգորիա:Կինոպրոդյուսերներ
Seemann

**Seemann** (), գերմանական Rammstein ինդաստրիալ-մետալ-խմբի երգն է իրենց առաջին «Herzeleid» ալբոմից։ Խմբի թվով երկրորդ սինգլն է։ Թողարկվել է 1996 թ. հունվարի 8-ին Մոթոռ Մյուզիք լեյբլի կողմից։ Երգի տեքստը հիմնվում է «Թռչող Հոլլանդացու» լեգենդին։ Երգը առաջին անգամ կատարվել է 1994 թվականին Գերմանիայի Զաալֆելդ քաղաքում։ Հետագայում կատարվել է Herzeleid համեգային ծրագրի գրեթե բոլոր համերգների ժամանակ։ Դրանից հետո ևս կատարվել է 2009 թ. նոյեմբերի 8-ին Լիսաբոնում։ Երգի տեսահոլովակը նկարահանվել է Համբուրգում գտնվող մի լքված տան մեջ, ուր բացի խմբի անդամներից նկարահանվել է նաև мвдел Աննա Միննեմանը։

## Երգացանկ
# "Seemann" - 4։49
# "Der Meister" - 5։09
# "Rammstein In The House (Timewriter-RMX)" – 6։26

## Ափոքալիփտիքա և Նինա Հագեն

2003 թվականի հոկտեմբերի 6-ին Ափոքալիփտիքա և Նինա Հագենի կատարմամբ սինգլ թողարկվեց։ Երգը տեղ է գտել Ափոքալիփտիքա խմբի «Reflections» ալբոմում։ Նկարահանվել է տեսահոլովակ։
# "Seemann" (Radio Edit) – 4։03
# "Seemann" (Album Version) – 4։43
# "Heat" – 3։24
# "Faraway" – 3։31

## Արտաքին հղումներ
* Սինգլը Ռամշթայն խմբի կայքւմ 
* [Տեսահոլովակը [ՅուԹյուբ] կայքում (Ռամշթայն)]
* [Տեսահոլովակը [ՅուԹյուբ] կայքում (Ափոքալիփտիքա և Նինա Հագեն)]

Կատեգորիա:1996 սինգլներ
Կատեգորիա:Ռամշտայնի երգեր
Կատեգորիա:Նինա Հագենի երգեր
Կատեգորիա:Թիլ Լինդեմանի երգեր
Կատեգորիա:2004 սինգլներ
Ֆիլիպպո Յուվարա

**Ֆիլիպպո Յուվարա**, կամ *Ջուվարրա* (, ), իտալացի ճարտարապետ, ուշ բարոկկոյի վառ ներկայացուցիչ։

## Կենսագրություն
Սովորել է Հռոմում, Կարլո Ֆոնտանայի մոտ։ Աշխատել է 1714-ին Մեսսինայում, 1714&nbsp;-&nbsp;1735-ին՝ հիմնականում Թուրինում, 1719&nbsp;-&nbsp;1720-ին՝ Պորտուգալիայում, 1735-ից Մադրիդում։

## Գործեր
Յուվարայի գործերից են Թուրինում՝ Պալացցո Մադամայի (1718&nbsp;-&nbsp;1721) ճակատը և աստիճանները, Պալացցո Ռեալեի վերակառուցումը (1720&nbsp;-&nbsp;1722), Սանտա Մարիա դել Կարմինե եկեղեցին (1735 -1736), Թուրինի շրջակայքում՝ Սուպերգա վանքի և եկեղեցու համալիրը (1715&nbsp;-&nbsp;1731), Ստուպինջի որսորդական դղյակը (1729&nbsp;-&nbsp;1734)։

## Պատկերասրահ

Պատկեր:Brogi, Giacomo (1822-1881) - n. 3757 - Torino - Chiesa di Superga.jpg|Սուպերգան 19-րդ դարի լուսանկարի վրա


## Ծանոթագրություններ

Կատեգորիա:1685 ծնունդներ
Կատեգորիա:1735 մահեր
Կատեգորիա:Իտալացի ճարտարապետներ
Կատեգորիա:Իտալացի փորագրիչներ
Կատեգորիա:Իտալացի դիզայներներ
Նարինի մարզ

աջից|200px|Նարինի մարզը
**Նարինի մարզը** (), վարչական միավոր է Ղրղզստանի կենտրոնական և հարավարևելյան մասում։ Մարզի կամ վիլայեթի վարչական կենտրոնը Նարին քաղաքն է։ Բնակչությունը մոտ 262 100 մարդ է (2011 թվականի տվյալներով), իսկ տարածքը 45 200 կմ²։ Պետական սահման ունի Չինաստանի հետ։

Կատեգորիա:Ղրղզստանի վարչական բաժանում
Նախճավան (քաղաք)

**Նախճավան**, կամ *Նախիջևան թափա*, քաղաք Մեծ Հայքի Պարսկահայք նահանգի Այլի գավառում։ Հետագայում մտել է Սալմաստի գավառի մեջ։ Հայ պատմիչներից առաջինը հիշատակում է Սեբեոսը։ Գտնվում է Ուրմիա քաղաքից հյուսիս-արևելք, Կապուտան (Ուրմիո) լճի ափին։ 20-րդ դարի սկզբին անշքացել, դարձել էր փոքրիկ գյուղ, որի հայ բնակիչների մեծ մասը փոխադրվել է այլ վայրեր։

Ըստ ավանդության այդտեղ է գտնվում Նոյի կնոջ՝ Նոյեմզարի դամբարանը։ Մեկ այլ աղբյուրի համաձայն՝ Նոյեմզարը եղել է Նոյի քույրը, և իր դամբարանը գտնվել է Նախիջևանի հյուսիսարևմտյան մասում` նախկին հայկական գերեզմանատանը։ Դամբարանը եղել է գետնահարկով  և ամբողջովին ավերվել է 20-րդ դարի սկզբին։

## Ծանոթագրություններ

Կատեգորիա:Պարսկահայքի բնակավայրեր
Օշի մարզ

**Օշի մարզ** (), վարչական միավոր Ղրղզստանի հարավարևելյան մասում։ Վարչական կենտրոնը Օշ քաղաքն է։ Բնակչությունը , իսկ տարածքը՝ 29 200 կմ²։ Խտությունը 38,73/կմ² է։

Կատեգորիա:Ղրղզստանի վարչական բաժանում
Կատեգորիա:1939 հիմնադրումներ